Nafarroako Parlamentuko Mahaiak, 2021eko urriaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, COVID-19aren pandemiaren bilakaera aztertzeko aginte-koadroen datuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urriaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma talde parlamentarioari atxikitako Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Parlamentari naizen honek hilero eskatu izan ditut pandemian zehar COVID-19aren pandemiaren bilakaerari buruz Osasun Departamentuko aginte-koadro guztietan eskuragarri zeuden datu guztien egunean eguneko kopia. Informazio-eskari horiei erantzutean, Osasuneko kontseilari egunean-egunean egindako PCR eta antigenoen testen kopuruari buruzko informazioa eman izan dit soil-soilik.

1.- Nafarroako Gobernuko Osasuneko kontseilariak baieztatzen al du Osasun Departamentuak COVID-19aren pandemiaren bilakaera aztertzeko dauzkan aginte-koadro guztietan dauden datu bakarrak direla PCR eta antigenoen testen kopuruak?

2.- Zer datu monitorizatzen dira zehatz-mehatz Osasun Departamentuak pandemiaren jarraipen, eboluzio eta analisirako dauzkan aginte-koadro guztietan? Zer iragazki erabiltzen da datu horietako bakoitzean?

3.- Osasuneko kontseilariak zergatik ukatzen dio behin eta berriro parlamentari honi COVID-19aren jarraipenerako aginte-koadroen datuei buruzko informazioa?

Iruñean, 2021eko urriaren 4an

Foru parlamentaria: Cristina Ibarrola Guillén